ຢ່າງໜ້ອຍ 25 ຄົນ ເສຍຊີວິດ ຍ້ອນເຫດລະເບີດ ທີ່ ໂຮງງານຜະລິດນຳ້ນົມ ໃນເຢເມນ
25 ຄົນ ເສຍ​ຊີ​ວິດ ຍ້ອນເຫດລະເບີດ ຢູ່​ເມືອງ​ທ່າ​ເຮືອ Hodeida ບ່ອນ​ຕັ້ງ​ໂຮງງານ​ຜະລິດນຳ້ນົມ ທາງພາກຕາເວັນຕົກ ຂອງປະເທດເຢເມນ.
ເກີດເຫດລະເບີດແຕກ ຢູ່ທີ່ໂຮງງານຜະລິດນຳ້ນົມ ທາງພາກຕາ ເວັນຕົກຂອງປະເທດເຢເມນ ເຮັດໃຫ້ຢ່າງໜ້ອຍ 25 ຄົນເສຍ ຊີວິດໃນວັນພຸດມື້ນີ້ ແຕ່ຍັງມີລາຍງານທີ່ຂັດແຍ້ງກັນ ກ່ຽວກັບວ່າ ມາຈາກການໂຈມຕີທາງອາກາດພາຍໃຕ້ ການນຳພາຂອງຊາອຸ ດີ ອາຣາເຍຍ ຫລືວ່າ ເປັນຄວາມຮັບຜິດຊອບຂອງພວກ ນັກລົບ ຕໍ່ຕ້ານລັດຖະບານກັນແທ້ ບັນດາເຈົ້າໜ້າທີ່ແລະຜູ້ເຫັນເຫດການກ່າວວ່າ ໄດ້ມີກຳລັງປະ ສົມໂຈມຕີທາງອາກາດ ໃນຕອນເຊົ້າວັນພຸດມື້ນີ້ ຢູ່ທີ່ເມືອງທ່າ ເຮືອ Hodeida ບ່ອນທີ່ໂຮງງານຕັ້ງຢູ່ນັ້ນ ແຫຼ່ງຂ່າວອື່ນໆຍັງ ລາຍງານວ່າ ການຍິງປືໃຫຍ່ໂຈມຕີຂອງພວກກະບົດ ກໍໄດ້ຕົກໃສ່ຂົງເຂດດັ່ງກ່າວ ສະຫະປະຊາຊາດ ກ່າວໃນວັນອັງຄານວານນີ້ວ່າ ມີພົນລະເຮືອນ 93 ຄົນໄດ້ເສຍຊີວິດ ແລະ 364 ຄົນໄດ້ຮັບບາດເຈັບໃນໄລຍະຫ້າມື້ທຳອິດຂອງການໂຈມຕີທາງອາກາດ ຊຶ່ງ ບັດນີ້ໄດ້ກາຍມາເປັນນຶ່ງອາທິດແລ້ວນັ້ນ ການຖີ້ມລະເບີດໂຈມຕີ ແມ່ນເພື່ອຈະຍຸດຕິ ການບຸກໂຈມຕີ ຂອງພວກກະບົດ  Houthi ທີ່ໜຸນຫລັງໂດຍອີຣ່ານ ຊຶ່ງໄດ້ເຂົ້າຄວບຄຸມນະຄອນຫລວງ Sana’a ໃນເດືອນກັນຍາທີ່ ຜ່ານມາ ແລະບຸກຄືບໜ້າໄປສູ່ເມືອງ Aden ຊຶ່ງເປັນເມືອງທີ່ ສຳຄັນ ທາງພາກໃຕ້ຂອງ ເຢເມນ